12. ฐานะการเงินและผลการดำเนินงาน

12.1 งบการเงิน

1. รายงานการสอบบัญชี

ฝ่ายบริหารได้จัดทำงบการเงินรวมและงบการเงินเฉพาะบริษัท ตามมาตรฐานการบัญชีที่รับรองทั่วไป
โดยถือปฏิบัติตามมาตรฐานการบัญชีที่กำหนดโดยพระราชบัญญัติวิชาชีพบัญชี พ.ศ. 2547
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนได้มีการพิจารณาถึงความสมเหตุสมผลและระมัดระวังรอบคอบในการจัดทำงบการเงิน
รวมทั้งการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการบริษัทได้ตระหนักถึงภาระหน้าที่และความรับผิดชอบในการกำกับดูแลการจัดทำรายงานทางการเงินให้เป็นไปอย่างมีประสิทธิภาพ
จึงได้ออกระเบียบบริษัท ผลิตไฟฟ้า จำกัด (มหาชน) ว่าด้วยการบัญชี การเงิน และการงบประมาณ
พ.ศ. 2550 เพื่อให้ฝ่ายบริหารใช้เป็นแนวทางปฏิบัติ ทั้งยังได้จัดตั้งคณะกรรมการตรวจสอบขึ้น
เพื่อช่วยกำกับดูแลการจัดทำรายงานทางการเงินของบริษัทฯให้ถูกต้องครบถ้วน
สอดคล้องกับกฎหมายและประกาศดังกล่าว
มีการใช้นโยบายบัญชีที่เหมาะสมและถือปฏิบัติโดยสม่ำเสมอ
รวมทั้งสอบทานให้บริษัทฯมีระบบการควบคุมภายในที่เหมาะสมและมีประสิทธิผล
เพื่อให้มั่นใจว่าบริษัทมีระบบงานและวิธีปฏิบัติดีเพียงพอที่จะช่วยป้องกันและลดความเสี่ยงที่อาจเกิดขึ้น
ช่วยป้องกันทรัพย์สินของบริษัทฯจากการสูญหายหรือนำไปใช้โดยบุคคลที่ไม่มีสิทธิหรือไม่มีอำนาจหน้าที่
และช่วยให้ทราบจุดอ่อนหรือรายการที่ผิดปกติได้ทันเวลาเพื่อป้องกันไม่ให้เกิดการทุจริต

ฝ่ายบริหารได้จัดทำงบการเงินรวมและงบการเงินเฉพาะบริษัท ประจำปีสิ้นสุดวันที่ 31 ธันวาคม
2553 ตามมาตรฐานการบัญชีที่รับรองทั่วไปในประเทศไทยที่ออกภายใต้พระราชบัญญัติวิชาชีพบัญชี
พ.ศ. 2547 มีการใช้นโยบายบัญชีที่เหมาะสมและถือปฏิบัติโดยสม่ำเสมอ
ตลอดจนได้มีการพิจารณาถึงความสมเหตุสมผลและระมัดระวังรอบคอบในการจัดทำงบการเงินและการเปิดเผยข้อมูลสำคัญอย่างเพียงพอ

จากการกำกับดูแลและการปฏิบัติดังกล่าวข้างต้น
คณะกรรมการจึงมีความเห็นว่างบการเงินรวมและงบการเงินเฉพาะบริษัท ประจำปีสิ้นสุดวันที่ 31
ธันวาคม 2553 แสดงฐานะการเงิน ผลการดำเนินงาน
การเปลี่ยนแปลงส่วนของผู้ถือหุ้นและกระแสเงินสดโดยถูกต้องตามที่ควรในสาระสำคัญ เชื่อถือได้
เป็นไปตามมาตรฐานการบัญชีที่รับรองทั่วไปในประเทศไทย
และปฏิบัติถูกต้องตามกฎหมายและประกาศที่เกี่ยวข้อง

2. ตารางสรุปงบการเงิน

[]

[]

[]

[]

[]

[]

[]

[]

[]

3. ตารางแสดงอัตราส่วนทางการเงินที่สำคัญสำหรับงบการเงินเฉพาะบริษัท

[]

  ตารางแสดงอัตราส่วนทางการเงินที่สำคัญสำหรับงบการเงินของบริษัทและบริษัทย่อย

[]

2.  คำอธิบายและการวิเคราะห์ฐานะการเงินและผลการดำเนินงาน

12.2.1 บทรายงานและการวิเคราะห์ของฝ่ายบริหาร

บทสรุปผู้บริหาร

สำหรับผลการดำเนินงานประจำปี 2553 ของบริษัท ผลิตไฟฟ้า จำกัด (มหาชน) หรือ เอ็กโก
มีเหตุการณ์สำคัญเกิดขึ้น ดังนี้

-   บริษัท เอ็กโก เอ็นจิเนียริ่ง แอนด์ เซอร์วิส จำกัด (เอสโก)
    ลงทุนเพิ่มเติมในหุ้นสามัญในบริษัท เอ็กคอมธารา จำกัด (เอ็กคอมธารา) ในวันที่ 6 มกราคม
    2553 มีผลทำให้สัดส่วนการลงทุนเพิ่มขึ้นจากเดิมร้อยละ 70.07 เป็นร้อยละ 74.19

-   การโอนกิจการทั้งหมดของบริษัท พาวเวอร์ เจเนอเรชั่น เซอร์วิสส์ จำกัด (พีจีเอส) ให้แก่
    บริษัท บีแอลซีพี เพาเวอร์ จำกัด (บีแอลซีพี) และจดทะเบียนเลิก พีจีเอส
    กับกระทรวงพาณิชย์ในวันที่ 19 มกราคม 2553

-   บริษัท พัฒนาพลังงานธรรมชาติ จำกัด (เอ็นอีดี)
    ได้ลงนามในสัญญาซื้อขายไฟฟ้าของโรงไฟฟ้าพลังงานแสงอาทิตย์ กำลังการผลิตติดตั้ง 73
    เมกะวัตต์ (DC)/ 55 เมกะวัตต์ (AC) กับการไฟฟ้าฝ่ายผลิตแห่งประเทศไทย (กฟผ.)
    เมื่อวันที่ 4 มีนาคม 2553 ในระยะเวลา 5
    ปีนับจากวันที่กำหนดเดินเครื่องเชิงพาณิชย์ในเดือนพฤศจิกายน 2554
    และสามารถต่อสัญญาได้ทุกๆ 5 ปี

-   บริษัท น้ำเทิน 2 เพาเวอร์ จำกัด (เอ็นทีพีซี)
    ดำเนินโครงการโรงไฟฟ้าพลังน้ำในประเทศสาธารณรัฐประชาธิปไตยประชาชนลาว
    กำลังการผลิตติดตั้ง 1,086.80 เมกะวัตต์ (โดยขายไฟฟ้ากับ กฟผ. จำนวน 995 เมกะวัตต์
    และ Electricite du Laos จำนวน 75 เมกะวัตต์) ได้เริ่มเดินเครื่องเชิงพาณิชย์ในวันที่
    30 เมษายน 2553 ซึ่งเอ็กโก ถือหุ้นในสัดส่วนร้อยละ 25 และซื้อหุ้นเพิ่มอีกร้อยละ 10
    จากบริษัท อิตาเลียนไทย ดิเวล๊อปเมนต์ จำกัด (มหาชน) (ไอทีดี) ในวันที่ 29 กันยายน
    2553 รวมถือหุ้นใน เอ็นทีพีซี ทั้งหมดร้อยละ 35

-   เมื่อวันที่ 13 ธันวาคม 2553 มีการทำสัญญาซื้อหุ้นเพิ่มในบริษัท เคซอน เพาเวอร์ (ฟิลิปปินส์)
    จำกัด (เคซอน) ในสัดส่วนร้อยละ 26.125 รวมถือหุ้นใน เคซอน ทั้งหมดร้อยละ 52.125
    และการซื้อหุ้นร้อยละ 100 ใน บริษัท Covanta Philippines Operating Inc.
    ซึ่งเป็นบริษัทเดินเครื่องและบำรุงรักษาที่มีสัญญาให้บริการระยะยาวกับ เคซอน
    คาดว่าการซื้อหุ้นดังกล่าวจะแล้วเสร็จภายในต้นปี 2554

การดำเนินธุรกิจของ เอ็กโก มีการลงทุนในบริษัทย่อยและกิจการร่วมค้า โดยจัดประเภทธุรกิจเป็น
4 กลุ่ม ได้แก่

1.  ธุรกิจผู้ผลิตไฟฟ้าเอกชนรายใหญ่ (ไอพีพี) ได้แก่ โรงไฟฟ้าระยอง บริษัท ผลิตไฟฟ้าขนอม
    จำกัด (บฟข.) บีแอลซีพี และ บริษัท กัลฟ์ เพาเวอร์ เจเนอเรชั่น จำกัด (จีพีจี)
    ซึ่งเป็นบริษัทย่อยของบริษัท กัลฟ์อิเล็คตริก จำกัด (มหาชน) (จีอีซี)

2.  ธุรกิจผู้ผลิตไฟฟ้ารายเล็ก (เอสพีพี) ได้แก่ บริษัท เอ็กโก โคเจนเนอเรชั่น จำกัด (เอ็กโก
    โคเจน) บริษัท ร้อยเอ็ด กรีน จำกัด (ร้อยเอ็ด กรีน) เอ็นอีดี และ บริษัทย่อย 4 บริษัทของ
    จีอีซี ได้แก่ บริษัท กัลฟ์ โคเจนเนอเรชั่น จำกัด (จีซีซี) บริษัท หนองแค โคเจนเนอเรชั่น
    จำกัด (เอ็นเคซีซี) บริษัท สมุทรปราการ โคเจนเนอเรชั่น จำกัด (เอสซีซี) และ บริษัท
    กัลฟ์ ยะลา กรีน จำกัด (จีวายจี)

3.  ธุรกิจผู้ผลิตไฟฟ้าต่างประเทศ ได้แก่ บริษัท โคแนล โฮลดิ้ง คอร์ปอเรชั่น (โคแนล) เอ็นทีพีซี
    และ เคซอน

4.  ธุรกิจอื่นๆ ได้แก่ เอสโก และ เอ็กคอมธารา

นอกจากนี้ยังมีการลงทุนในบริษัท จัดการและพัฒนาทรัพยากรน้ำภาคตะวันออก จำกัด (มหาชน)
(อีสท์ วอเตอร์) ในสัดส่วนร้อยละ 18.72
ซึ่งถือเป็นเงินลงทุนระยะยาวในหลักทรัพย์ในความต้องการของตลาด

โดยรวมแล้วกลุ่มเอ็กโก (หมายถึง เอ็กโก โรงไฟฟ้าระยอง บริษัทย่อย
และส่วนได้เสียในกิจการร่วมค้า)[1] มีโรงไฟฟ้าจำนวน 14 โรง
คิดเป็นกำลังผลิตติดตั้งตามสัดส่วนการถือหุ้นรวมจำนวน 4,361.08 เมกะวัตต์ เพิ่มขึ้นจากปี 2552
จำนวน 380.38 เมกะวัตต์ หรือร้อยละ 10 จากโรงไฟฟ้าน้ำเทิน 2 ซึ่งเริ่มเดินเครื่องเชิงพาณิชย์
และจากการซื้อหุ้นเพิ่มอีกร้อยละ 10

ณ วันที่ 31 ธันวาคม 2553 กลุ่มเอ็กโก ได้จำหน่ายไฟฟ้าให้กับ กฟผ.
ตามสัญญาซื้อขายไฟฟ้าเป็นจำนวน 3,931.43 เมกะวัตต์ คิดเป็นร้อยละ 12.71
ของกำลังการผลิตติดตั้งทั้งประเทศจำนวน 30,920 เมกะวัตต์ [2]

ผลการดำเนินงานของกลุ่มเอ็กโก สำหรับปี 2553 สิ้นสุด ณ วันที่ 31 ธันวาคม 2553
มีกำไรสุทธิทั้งสิ้น 6,792 ล้านบาท ลดลง 1,143 ล้านบาท หรือร้อยละ 14 เมื่อเทียบกับปี 2552
สาเหตุหลักเกิดจากรายได้ค่าไฟฟ้าที่ลดลงของโรงไฟฟ้าระยอง และ บีแอลซีพี
ประกอบกับต้นทุนขายที่เพิ่มขึ้นของ จีพีจี

การวิเคราะห์ผลการปฏิบัติตามแผนการดำเนินธุรกิจ

  กลุ่มเอ็กโกเป็นผู้ผลิตไฟฟ้าเอกชนรายใหญ่แห่งแรกของประเทศไทยที่จัดตั้งขึ้นเมื่อวันที่ 12
  พฤษภาคม 2535 ปัจจุบันมีการลงทุนในบริษัทย่อย และกิจการร่วมค้าต่างๆ
  ในกลุ่มผลิตไฟฟ้าเป็นหลัก เอ็กโกดำเนินการภายใต้วิสัยทัศน์ที่ว่า
  “เป็นบริษัทไทยชั้นนำที่ดำเนินธุรกิจผลิตไฟฟ้าครบวงจรและครอบคลุมถึงธุรกิจการให้บริการด้านพลังงาน
  ทั้งในประเทศไทยและภูมิภาคอาเซียนด้วยความมุ่งมั่นที่จะธำรงไว้ซึ่งสิ่งแวดล้อมและการพัฒนาสังคม”

  กลุ่มเอ็กโกดำเนินธุรกิจหลักในการผลิตและจำหน่ายกระแสไฟฟ้าให้แก่ กฟผ.
  ภายใต้สัญญาซื้อขายไฟฟ้าระยะยาว
  และหาโอกาสในการลงทุนในธุรกิจพลังงานทั้งในประเทศไทยและภูมิภาคอาเซียน
  โดยมีเป้าหมายในการหาผลตอบแทนที่ดีจากการลงทุนให้แก่ผู้ถือหุ้น
  โดยการบริหารจัดการโครงการที่มีอยู่ปัจจุบัน
  ตลอดจนการสรรหาโครงการที่มีคุณภาพและให้ผลตอบแทนที่ดีในอนาคต
  และอยู่ในระดับความเสี่ยงที่สามารถยอมรับได้

  ณ เดือน ธันวาคม 2553 ประเทศไทยมีกำลังผลิตติดตั้งรวมจำนวน 30,920 เมกะวัตต์²
  ซึ่งประมาณร้อยละ 12.71 ของกำลังผลิตนี้มาจากกำลังผลิตในกลุ่มเอ็กโก
  สืบเนื่องจากการที่เศรษฐกิจของประเทศเริ่มฟื้นตัว
  จึงส่งผลให้อัตราการเจริญเติบโตของความต้องการไฟฟ้าของประเทศเพิ่มขึ้น
  โดยความต้องการพลังไฟฟ้าสูงสุดของประเทศเกิดขึ้น ณ วันที่ 10 พฤษภาคม 2553 ที่ 24,010
  เมกะวัตต์² คิดเป็นอัตราการเติบโตร้อยละ 8.91 เมื่อเทียบกับความต้องการพลังไฟฟ้าสูงสุด
  ซึ่งเกิดขึ้นเมื่อเดือนเมษายนของปี 2552

ตั้งแต่เดือน ธันวาคม 2551 สถานการณ์ทางเศรษฐกิจได้ส่งผลให้ความต้องการใช้ไฟฟ้าลดลง
อีกทั้งเพื่อให้เกิดความชัดเจนของการพัฒนาในภาคการผลิตไฟฟ้า
กระทรวงพลังงานจึงได้จัดทำแผนพัฒนากำลังผลิตไฟฟ้าของประเทศไทยใหม่ (PDP 2553)
โดยกำหนดให้เป็นแผนฉบับ Green PDP
ที่ให้ความสำคัญกับการลดการปล่อยก๊าซเรือนกระจกจากโรงไฟฟ้า
และการส่งเสริมการผลิตไฟฟ้าอย่างมีประสิทธิภาพด้วยระบบผลิตไฟฟ้าและความร้อนร่วม
(Cogeneration) รวมทั้งการรับซื้อไฟฟ้าจาก SPP ระบบ Cogeneration
และการรับซื้อไฟฟ้าจากประเทศเพื่อนบ้าน
ตลอดจนการกำหนดประมาณการปริมาณพลังงานหมุนเวียนให้สอดคล้องกับแผนพัฒนาพลังงานทดแทน
15 ปี ดังนั้น แผน PDP 2553
จึงส่งเสริมการผลิตไฟฟ้าจากพลังงานหมุนเวียนและการลดการปล่อยก๊าซเรือนกระจก
โดยมีประเด็นสำคัญดังนี้

  (1) ขยายแผนการพัฒนากำลังผลิตไฟฟ้าจาก 15 ปี เป็น 20 ปี (พ.ศ. 2553-2573)

  (2) ปรับค่าพยากรณ์ความต้องการไฟฟ้าตามผลการศึกษาเบื้องต้นของโครงการประมาณการ

  แนวโน้มเศรษฐกิจไทยระยะยาว

  (3) วิเคราะห์ผลประหยัดพลังไฟฟ้าจากโครงการจัดการด้านการใช้ไฟฟ้า (Demand Side

  Management: DSM) ในการพยากรณ์ความต้องการพลังงานไฟฟ้า และการจัดทำแผน

  (4) ปรับประมาณการการรับซื้อไฟฟ้าจากพลังงานหมุนเวียนตามกรอบแผนพัฒนาพลังงาน

  ทดแทน 15 ปี (2551-2565) ของกระทรวงพลังงาน เข้ามาบรรจุในแผน

  (5) ปรับสัดส่วนการรับซื้อไฟฟ้าจากเอสพีพี ให้สอดคล้องกับการดำเนินการรับซื้อไฟฟ้าจากเอสพีพี

  ในช่วงปี 2552-2558 และสอดคล้องกับมติ กพช. เมื่อวันที่ 24 สิงหาคม 2552 เรื่องแนวทาง

  การส่งเสริมการผลิตไฟฟ้าด้วยระบบ Cogeneration

  (6) ทบทวนสัดส่วนการรับซื้อไฟฟ้าจากประเทศเพื่อนบ้าน บรรจุโครงการที่มีความชัดเจนใน

  อนาคต

  (7) พิจารณาปรับลดปริมาณการปล่อยก๊าซเรือนกระจก

  สำหรับทิศทางการดำเนินธุรกิจ
  กลุ่มเอ็กโกได้ขยายการลงทุนไปยังธุรกิจผลิตไฟฟ้าในกลุ่มประเทศอาเซียนมากขึ้น
  เพื่อรักษาส่วนแบ่งตลาดในฐานะบริษัทชั้นนำทางด้านพลังงาน และพลังงานหมุนเวียน

บริษัทมีนโยบายจ่ายเงินปันผลให้แก่ผู้ถือหุ้นในอัตราประมาณร้อยละ 40
ของกำไรสุทธิงบการเงินรวมหลังหักภาษีเงินได้ หรือ ในจำนวนที่ทยอยเพิ่มขึ้นอย่างสม่ำเสมอ
หากไม่มีเหตุจำเป็นอื่นใด เช่น การขยายธุรกิจของบริษัทในโครงการต่าง ๆ ในอนาคต
หรือการจ่ายเงินปันผลที่มีผลกระทบต่อการดำเนินงานปกติของบริษัทอย่างมีสาระสำคัญ
โดยการจ่ายเงินปันผลต้องไม่เกินกว่ากำไรสะสมของงบการเงินเฉพาะกิจการ

รายงานและวิเคราะห์ผลการดำเนินงาน

ฝ่ายบริหารขอแสดงรายงานวิเคราะห์งบการเงินรวมของกลุ่มเอ็กโก
เพื่อให้เห็นถึงภาพรวมที่ชัดเจนของผลการดำเนินงาน ดังต่อไปนี้

1.  สรุปผลการดำเนินงาน

  [] หน่วย : ล้านบาท

 

 

 

 กำไรสุทธิ สิ้นสุด ณ วันที่ 31 ธันวาคม 2553 จำนวน 6,792 ล้านบาท ลดลง 1,143 ล้านบาท หรือร้อยละ 14 เมื่อเทียบกับปี 2552 โดยสาเหตุหลักเกิดจากรายได้ค่าไฟฟ้าของ โรงไฟฟ้าระยอง และ บีแอลซีพี ลดลง จากอัตราค่าไฟที่ลดลง ซึ่งเป็นไปตามสัญญาซื้อขายไฟฟ้าที่ประมาณการไว้แล้ว อีกทั้งต้นทุนขายของ จีพีจี ก็เพิ่มขึ้นจากการซ่อมบำรุงรักษาหลัก

กำไรก่อนหักค่าใช้จ่ายทางการเงิน ภาษี ค่าเสื่อมราคาและค่าตัดจำหน่ายต่างๆ (EBITDA)
สำหรับปี 2553 จำนวน 10,286 ล้านบาท ลดลง 1,273 ล้านบาท หรือร้อยละ 11 เมื่อเทียบกับ
EBITDA ของปี 2552 จำนวน 11,559 ล้านบาท

กำไรขั้นต้น จำนวน 2,882 ล้านบาท ลดลง 852 ล้านบาท หรือร้อยละ 23
สาเหตุหลักจากรายได้ค่าไฟฟ้าของ โรงไฟฟ้าระยอง
ที่ลดลงจากอัตราค่าไฟซึ่งเป็นไปตามสัญญาซื้อขายไฟฟ้า

กำไรจากการดำเนินงาน จำนวน 1,810 ล้านบาท ลดลง 1,155 ล้านบาท หรือร้อยละ 39
โดยมีสาเหตุหลักเช่นเดียวกับการลดลงของกำไรขั้นต้น

อัตราส่วนแสดงความสามารถในการหากำไร (Profitability Ratio)
สำหรับผลการดำเนินงานปี 2553 มีดังนี้

-   อัตรากำไรขั้นต้น เท่ากับ ร้อยละ 33.48

-   อัตรากำไรจากการดำเนินงาน เท่ากับ ร้อยละ 21.02

-   อัตรากำไรสุทธิ เท่ากับ ร้อยละ 44.93

-   กำไรสุทธิ ต่อหุ้น เท่ากับ 12.90 บาท

-   อัตราผลตอบแทนผู้ถือหุ้น เท่ากับ ร้อยละ 12.95

 อัตรากำไรขั้นต้น เท่ากับร้อยละ 33.48 นั้นต่ำกว่าปี 2552 ซึ่งเท่ากับร้อยละ 40.83 สาเหตุหลักจากรายได้ค่าไฟฟ้าของโรงไฟฟ้าระยอง ที่ลดลง และอัตรากำไรสุทธิ เท่ากับร้อยละ 44.93 ต่ำกว่าปี 2552 ซึ่งเท่ากับร้อยละ 50.33 สาเหตุหลักจากรายได้ค่าไฟฟ้าของโรงไฟฟ้าระยอง ที่ลดลง และการรับรู้ส่วนแบ่งกำไรจาก บีแอลซีพี ลดลง

1.  การวิเคราะห์รายได้ ค่าใช้จ่ายและส่วนแบ่งผลกำไร(ขาดทุน)ในส่วนได้เสียในกิจการร่วมค้า

ผลการดำเนินงานสำหรับปี 2553 ก่อนผลกระทบจากอัตราแลกเปลี่ยน (FX)
ของเอ็กโกและบริษัทย่อย และก่อนส่วนที่เป็นของผู้ถือหุ้นส่วนน้อย (MI) เป็นดังนี้

-   รายได้รวมจำนวน 8,996 ล้านบาท ลดลง 499 ล้านบาท หรือร้อยละ 5

-   ค่าใช้จ่ายรวมจำนวน 8,221 ล้านบาท เพิ่มขึ้น 470 ล้านบาท หรือร้อยละ 6

-   ส่วนแบ่งผลกำไร (ขาดทุน) ในส่วนได้เสียในกิจการร่วมค้า (ส่วนแบ่งฯ) จำนวน 6,122
    ล้านบาท ลดลง 151 ล้านบาท หรือร้อยละ 2

โดยมีรายละเอียดแบ่งตามกลุ่มธุรกิจดังต่อไปนี้

รายได้รวม ค่าใช้จ่ายรวม และส่วนแบ่งฯ

[TABLE]

1) เอ็กโก มีรายได้รวม จำนวน 303 ล้านบาท เพิ่มขึ้น 61 ล้านบาท หรือร้อยละ 25
จากรายได้การให้บริการแก่กิจการร่วมค้าที่เพิ่มขึ้น

ค่าใช้จ่ายรวมของ เอ็กโก จำนวนทั้งสิ้น 1,101 ล้านบาท เพิ่มขึ้น 330 ล้านบาท หรือร้อยละ 43
สาเหตุหลักมาจากค่าใช้จ่ายในการบริหารเพิ่มขึ้น 217 ล้านบาท
ส่วนใหญ่เกิดจากค่าที่ปรึกษาในการพัฒนาโครงการต่างๆ และค่าโฆษณา เพิ่มขึ้น
อีกทั้งค่าใช้จ่ายทางการเงินเพิ่มขึ้น 113 ล้านบาท จากดอกเบี้ยจ่ายของเงินกู้ระยะยาวจำนวน
4,000 ล้านบาทที่เบิกเมื่อเดือนกันยายน 2552

2) ธุรกิจไอพีพี มีรายได้รวมทั้งสิ้น 5,387 ล้านบาท ลดลง 737 ล้านบาท หรือร้อยละ 12
ค่าใช้จ่ายรวมจำนวน 4,419 ล้านบาท เพิ่มขึ้น 86 ล้านบาท หรือร้อยละ 2 และส่วนแบ่งฯ จำนวน
4,993 ล้านบาท ลดลง 369 ล้านบาท หรือร้อยละ 7 โดยมีรายละเอียดดังต่อไปนี้

รายได้รวม ค่าใช้จ่ายรวม และส่วนแบ่งฯ ของธุรกิจไอพีพี:

  ---------------- -------------- ------- ------- ------- -------- ------- ------- ------- ------- ------- -------
                   โรงไฟฟ้าระยอง           บฟข.            บีแอลซีพี           จีพีจี             รวม             

                   2553           2552    2553    2552    2553     2552    2553    2552    2553    2552    %

  รายได้รวม         2,589          3,787   2,798   2,337   -        -       -       -       5,387   6,124   (12%)

  ค่าใช้จ่ายรวม       2,088          2,427   2,331   1,906   -        -       -       -       4,419   4,333   2%

  กำไรก่อนส่วนแบ่งฯ   501            1,359   467     431     -        -       -       -       968     1,791   (46%)

  ส่วนแบ่งฯ          -              -       -       -       2,867    3,226   2,126   2,136   4,993   5,362   (7%)

  กำไรก่อน FX และ   501            1,359   467     431     2,867    3,226   2,126   2,136   5,961   7,153   (17%)
  MI                                                                                                       
  ---------------- -------------- ------- ------- ------- -------- ------- ------- ------- ------- ------- -------

-   รายได้ค่าไฟฟ้า จำนวน 5,324 ล้านบาท ลดลง 716 ล้านบาท หรือร้อยละ 12
    เนื่องจากรายได้ค่าไฟฟ้าของ โรงไฟฟ้าระยอง จำนวน 2,535 ล้านบาท ลดลง 1,187
    ล้านบาท เนื่องจากอัตราค่าไฟฟ้าที่ลดลง ในขณะที่รายได้ค่าไฟฟ้าของ บฟข. จำนวน 2,789
    ล้านบาท เพิ่มขึ้น 471 ล้านบาท เนื่องจากอัตราค่าไฟฟ้าที่เพิ่มขึ้น
    ทั้งนี้เป็นไปตามที่กำหนดไว้ในสูตรค่าพลังไฟฟ้า ในลักษณะต้นทุนบวกกำไรส่วนเพิ่ม (Cost
    Plus) ที่ให้แก่ผู้ประกอบการภายใต้สัญญาซื้อขายไฟฟ้า (PPA)
    และเป็นไปตามที่ได้ประมาณการไว้แล้ว

รายได้ค่าไฟฟ้าธุรกิจไอพีพี:

  --------------------------------- ------------ ------------ ------------
                                    2553         2552         %เปลี่ยนแปลง

  โรงไฟฟ้าระยอง                      2,535        3,722        (32%)

  บฟข.                              2,789        2,318        20%

  รวมรายได้ค่าไฟฟ้า-ไอพีพี               5,324        6,040        (12%)
  --------------------------------- ------------ ------------ ------------

สัญญาซื้อขายไฟฟ้าได้กำหนดอัตราค่าไฟฟ้าในแต่ละปีเพื่อให้ครอบคลุมค่าใช้จ่ายคงที่ คือ
ค่าชำระหนี้และค่าบำรุงรักษาหลัก
ซึ่งจะใช้อัตราดังกล่าวตามที่ได้ตกลงในสัญญาซื้อขายไฟฟ้าในการคำนวณค่าไฟฟ้าในแต่ละงวด
นอกจากนั้น ในการคำนวณรายได้ค่าความพร้อมจ่ายพลังไฟฟ้า
ได้รับการปรับเพื่อชดเชยผลกระทบที่เกิดจากอัตราแลกเปลี่ยน
สำหรับภาระค่าใช้จ่ายในการกู้ยืมเงินและค่าอะไหล่ที่ใช้ในการบำรุงรักษาหลักที่เป็นสกุลเงินเหรียญสหรัฐฯ
ซึ่ง โรงไฟฟ้าระยอง และ บฟข. จะได้รับการชดเชยทุกเดือนตามงวดกำหนดชำระค่าไฟฟ้า
โดยจะได้รับค่าพลังไฟฟ้าเพิ่มขึ้น จากที่เคยกำหนดไว้ในสัญญาซื้อขายไฟฟ้า
ก่อนการเพิ่มเติมเงื่อนไขการปรับตามอัตราแลกเปลี่ยนเมื่ออัตราแลกเปลี่ยนสูงกว่าระดับ 28 บาท
ต่อหนึ่งเหรียญสหรัฐฯ และได้รับค่าพลังไฟฟ้าลดลงเมื่ออัตราแลกเปลี่ยนต่ำกว่าระดับ 28 บาท
ต่อหนึ่งเหรียญสหรัฐฯ

ทั้งนี้ในปี 2553 รายได้ค่าไฟฟ้าจาก โรงไฟฟ้าระยอง และ บฟข.
ได้รวมส่วนค่าไฟฟ้าที่ได้รับชดเชยผลกระทบจากอัตราแลกเปลี่ยนเป็นเงิน 91 ล้านบาท

-   รายได้จากดอกเบี้ยรับและรายได้อื่นๆ จำนวน 63 ล้านบาท ลดลง 21 ล้านบาท หรือร้อยละ
    25 สาเหตุหลักเนื่องจากในปี 2552 โรงไฟฟ้าระยอง
    มีรายได้จากการขายส่วนประกอบอุปกรณ์โรงไฟฟ้า และในปี 2553 ดอกเบี้ยรับของ บฟข.
    และ โรงไฟฟ้าระยอง ลดลง

-   ต้นทุนขาย จำนวน 3,284 ล้านบาท เพิ่มขึ้น 232 ล้านบาท หรือร้อยละ 8 จากต้นทุนขายของ
    บฟข. เพิ่มขึ้น จำนวน 348 ล้านบาท เนื่องจากมีการซ่อมบำรุงรักษาหลักตามแผน
    ในขณะที่ต้นทุนขายของ โรงไฟฟ้าระยอง ลดลง 116 ล้านบาท
    เนื่องจากการซ่อมบำรุงรักษาหลักลดลง

ต้นทุนขายธุรกิจไอพีพี: หน่วย : ล้านบาท

  ----------------------------------- ----------- ---------- -------------
                                      2553        2552       %เปลี่ยนแปลง

  โรงไฟฟ้าระยอง                        1,574       1,690      (7%)

  บฟข.                                1,710       1,362      26%

  รวมต้นทุนขาย-ไอพีพี                     3,284       3,052      8%
  ----------------------------------- ----------- ---------- -------------

-   ค่าใช้จ่ายในการบริหารและภาษี จำนวน 1,004 ล้านบาท ลดลง 48 ล้านบาท หรือร้อยละ 5
    สาเหตุหลักจากภาษีเงินได้ของ โรงไฟฟ้าระยอง ลดลง 291 ล้านบาท
    จากรายได้ที่ลดลงและอัตราภาษีที่ลดลงเนื่องจากการรวมกิจการกับ เอ็กโก
    ในขณะที่ภาษีเงินได้ของ บฟข. เพิ่มขึ้น 113 ล้านบาท
    เนื่องจากการลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนผลิตไฟฟ้าในอัตราร้อยละ
    50 ของอัตราปกติได้สิ้นสุดลงตั้งแต่วันที่ 25 กันยายน 2552
    สำหรับค่าใช้จ่ายในการบริหารเพิ่มขึ้น 130 ล้านบาท
    ส่วนใหญ่เกิดจากการตัดจำหน่ายวัสดุสำรองคลังล้าสมัยของโรงไฟฟ้าระยอง
    และการสำรองค่าวัสดุสำรองคลังล้าสมัยเพิ่มขึ้นของ บฟข.

-   ค่าใช้จ่ายทางการเงิน จำนวน 131 ล้านบาท ลดลง 98 ล้านบาท หรือร้อยละ 42
    จากจำนวนเงินต้นของหุ้นกู้ บฟข. ที่ลดลง

-   ส่วนแบ่งฯ จาก บีแอลซีพี และ จีพีจี จำนวน 4,993 ล้านบาท ลดลง 369 ล้านบาท
    หรือร้อยละ 7 เนื่องจากรายได้ค่าไฟฟ้าของ บีแอลซีพี ลดลงจากอัตราค่าไฟฟ้าที่ลดลง
    ซึ่งเป็นไปตามสัญญาซื้อขายไฟฟ้า ในขณะที่ค่าใช้จ่ายทางการเงินลดลง อีกทั้งต้นทุนขายของ
    จีพีจี เพิ่มขึ้นจากการซ่อมบำรุงรักษาหลัก

3) ธุรกิจเอสพีพี มีรายได้รวมทั้งสิ้น 2,315 ล้านบาท เพิ่มขึ้น 78 ล้านบาท หรือร้อยละ 3
ค่าใช้จ่ายรวม จำนวน 1,980 ล้านบาท เพิ่มขึ้น 8 ล้านบาท หรือร้อยละ 0.41 และส่วนแบ่งฯ
จำนวน 299 ล้านบาท ลดลง 90 ล้านบาท หรือร้อยละ 23 โดยมีรายละเอียดดังนี้

รายได้รวม ค่าใช้จ่ายรวม และส่วนแบ่งฯของธุรกิจเอสพีพี : หน่วย : ล้านบาท

  ---------------- ------- ------- -------- ------ --------- ------ ------- ------ ------- ------- -------
                   เอ็กโก           ร้อยเอ็ด          จีซีซี              เอ็นอีดี          รวม             
                   โคเจน           กรีน             เอ็นเคซีซี                                         
                                                   เอสซีซี                                           
                                                   จีวายจี                                           

                   2553    2552    2553     2552   2553      2552   2553    2552   2553    2552    %

  รายได้รวม         2,007   1,933   308      305    -         -      -       -      2,315   2,237   3%

  ค่าใช้จ่ายรวม       1,809   1,814   171      158    -         -      -       -      1,980   1,972   0.41%

  กำไรก่อนส่วนแบ่งฯ   198     119     137      146    -         -      -       -      335     265     26%

  ส่วนแบ่งฯ          -       -       -        -      322       400    (23)    (11)   299     389     (23%)

  กำไรก่อน FX และ   198     119     137      146    322       400    (23)    (11)   634     654     (3%)
  MI                                                                                               
  ---------------- ------- ------- -------- ------ --------- ------ ------- ------ ------- ------- -------

-   รายได้ค่าไฟฟ้า เป็นจำนวนรวม 2,305 ล้านบาท เพิ่มขึ้น 79 ล้านบาท หรือ ร้อยละ 4
    ส่วนใหญ่มาจากรายได้ค่าไฟฟ้า ของ เอ็กโก โคเจน ที่ขายให้ กฟผ.
    และลูกค้าในนิคมอุตสาหกรรมเพิ่มขึ้น

รายได้ค่าไฟฟ้าธุรกิจเอสพีพี:

  --------------------------------- --------------- -------- -------------
                                    2553            2552     %เปลี่ยนแปลง

  เอ็กโก โคเจน                       2,002           1,927    4%

  ร้อยเอ็ด กรีน                        303             299      1%

  รวมรายได้ค่าไฟฟ้า-เอสพีพี              2,305           2,226    4%
  --------------------------------- --------------- -------- -------------

-   ต้นทุนขาย จำนวน 1,871 ล้านบาท เพิ่มขึ้น 24 ล้านบาท หรือร้อยละ 1
    สาเหตุหลักจากต้นทุนขายของ ร้อยเอ็ด กรีน และ เอ็กโก โคเจน ที่เพิ่มขึ้น 16 ล้านบาท
    และ 8 ล้านบาทตามลำดับ
    จากปริมาณการใช้เชื้อเพลิงที่เพิ่มขึ้นซึ่งสัมพันธ์กับรายได้ค่าไฟที่เพิ่มขึ้น

ต้นทุนขายธุรกิจเอสพีพี:

  --------------------------------- --------------- -------- -------------
                                    2553            2552     %เปลี่ยนแปลง

  เอ็กโก โคเจน                       1,713           1,705    1%

  ร้อยเอ็ด กรีน                        158             142      11%

  รวมต้นทุนขาย-เอสพีพี                  1,871           1,847    1%
  --------------------------------- --------------- -------- -------------

-   ส่วนแบ่งฯ จาก จีซีซี เอ็นเคซีซี เอสซีซี จีวายจี และ เอ็นอีดี จำนวน 299 ล้านบาท ลดลง
    90 ล้านบาท หรือร้อยละ 23 สาเหตุหลักจากค่าใช้จ่ายในการบริหารของ จีอีซี เพิ่มขึ้น
    และภาษีเงินได้เพิ่มขึ้นของ เอ็นเคซีซี และ จีซีซี

4) ธุรกิจผู้ผลิตไฟฟ้าต่างประเทศ มีส่วนแบ่งฯ จาก โคแนล เคซอน และ เอ็นทีพีซี จำนวน 830
ล้านบาท เพิ่มขึ้น 307 ล้านบาท หรือร้อยละ 59 สาเหตุหลักเกิดจากรายได้ค่าไฟฟ้าของ เอ็นทีพีซี
ที่เพิ่มขึ้นจากการเริ่มเดินเครื่องเชิงพาณิชย์เมื่อวันที่ 30 เมษายน 2553 และการซื้อหุ้นเพิ่มจาก
ไอทีดี อีกร้อยละ 10 ในวันที่ 29 กันยายน 2553

ส่วนแบ่งฯ – ผู้ผลิตไฟฟ้าต่างประเทศ: หน่วย : ล้านบาท

  ------------------------------------- ------ ------------- -------------
                                        2553   2552          %เปลี่ยนแปลง

  โคแนล                                 140    63            122%

  เคซอน                                 583    499           17%

  เอ็นทีพีซี                                107    (39)          N.A.

  รวมส่วนแบ่งฯ – ผู้ผลิตไฟฟ้าต่างประเทศ        830    523           59%
  ------------------------------------- ------ ------------- -------------

5) ธุรกิจอื่นๆ มีรายได้รวมทั้งสิ้น 991 ล้านบาท เพิ่มขึ้น 100 ล้านบาท หรือ ร้อยละ 11
ค่าใช้จ่ายรวมจำนวน 721 ล้านบาท เพิ่มขึ้น 47 ล้านบาท หรือ ร้อยละ 7
โดยมีรายละเอียดดังต่อไปนี้

รายได้รวม ค่าใช้จ่ายรวม และส่วนแบ่งฯ ของธุรกิจอื่นๆ: หน่วย : ล้านบาท

  ---------------------- ------- ------- ------------ ------- ------ ------- -------
                         เอสโก           เอ็กคอมธารา *         รวม            

                         2553    2552    2553         2552    2553   2552    %

  รายได้รวม               730     621     261          270     991    891     11%

  ค่าใช้จ่ายรวม             585     545     136          129     721    674     7%

  กำไรก่อนส่วนแบ่งฯ         145     76      125          141     270    217     24%

  ส่วนแบ่งฯ                -       -       -            -       -      -       0%

  กำไรก่อน FX และ MI      145     76      125          141     270    217     24%
  ---------------------- ------- ------- ------------ ------- ------ ------- -------

* เอสโกซื้อหุ้นเพิ่มใน เอ็กคอมธารา ในเดือนมกราคม 2553
ทำให้สัดส่วนการถือหุ้นเพิ่มขึ้นเป็นร้อยละ 74.19

-   รายได้ค่าบริการ ของเอสโก จำนวน 722 ล้านบาท เพิ่มขึ้น 110 ล้านบาท หรือร้อยละ 18
    สาเหตุหลักจากรายได้การให้บริการบำรุงรักษาเพิ่มขึ้น

-   ต้นทุนบริการของเอสโก จำนวน 490 ล้านบาท เพิ่มขึ้น 55 ล้านบาท หรือร้อยละ 13
    ซึ่งสอดคล้องกับรายได้ค่าบริการที่เพิ่มขึ้น

รายงานและวิเคราะห์ฐานะการเงิน

4.1 การวิเคราะห์สินทรัพย์

ณ วันที่ 31 ธันวาคม 2553 กลุ่มเอ็กโก มีสินทรัพย์รวมจำนวน 65,655 ล้านบาท เพิ่มขึ้น 2,735
ล้านบาท หรือ ร้อยละ 4 เมื่อเทียบกับสิ้นปี 2552 โดยมีรายละเอียดสำคัญดังนี้

[]

1) เงินสด เงินฝากสถาบันการเงิน เงินลงทุนในหลักทรัพย์ในความต้องการของตลาด
ทั้งระยะสั้นและระยะยาว จำนวน 10,439 ล้านบาท คิดเป็นสัดส่วนร้อยละ 16 ของสินทรัพย์รวม
เพิ่มขึ้น 2,516 ล้านบาท หรือร้อยละ 32 สาเหตุหลักจากเงินปันผลรับจากกิจการร่วมค้าและอื่นๆ
จำนวน 4,655 ล้านบาท และเงินสดรับจากการดำเนินงาน จำนวน 4,021 ล้านบาท
ในขณะที่มีการจ่ายเงินปันผลให้แก่ผู้ถือหุ้นจำนวน 2,856 ล้านบาท
ลงทุนในบริษัทย่อยและกิจการร่วมค้า จำนวน 2,651 ล้านบาท
และจ่ายชำระคืนเงินต้นและดอกเบี้ยของหุ้นกู้และเงินกู้รวมทั้งสิ้น 1,699 ล้านบาท

2) เงินลงทุนระยะสั้นและระยะยาวที่ใช้เป็นหลักประกัน จำนวน 965 ล้านบาท
คิดเป็นสัดส่วนร้อยละ 1 ของสินทรัพย์รวม เพิ่มขึ้น 18 ล้านบาท หรือร้อยละ 2

3) เงินลงทุนในบริษัทย่อยและส่วนได้เสียในกิจการร่วมค้า ณ วันที่ 31 ธันวาคม 2553
ส่วนได้เสียในกิจการร่วมค้า ซึ่งบันทึกโดยวิธีส่วนได้เสียตามงบการเงินรวม มีมูลค่าตามบัญชี เท่ากับ
30,715 ล้านบาท คิดเป็นสัดส่วนร้อยละ 47 ของสินทรัพย์รวม เพิ่มขึ้น 2,186 ล้านบาท
หรือร้อยละ 8 ซึ่งมีการเปลี่ยนแปลงที่สำคัญได้แก่

3.1) การเพิ่มขึ้นของส่วนแบ่งกำไรจากเงินลงทุนตามวิธีส่วนได้เสีย จำนวน 6,133 ล้านบาท

3.2) การเพิ่มทุนของกิจการร่วมค้า จำนวน 2,457 ล้านบาท

3.3) การโอนย้ายภาระหนี้สินสุทธิมาเป็นส่วนได้เสียในกิจการร่วมค้า จำนวน 151 ล้านบาท

3.4) ได้รับเงินปันผลจาก จีอีซี บีแอลซีพี เคซอน และ โคแนล จำนวน 5,538 ล้านบาท

3.5) ขาดทุนจากการแปลงค่างบการเงินของบริษัทที่อยู่ในต่างประเทศ จำนวน 990 ล้านบาท

3.6) การรับคืนเงินลงทุนจากการเลิกกิจการ พีจีเอส จำนวน 24 ล้านบาท

3.7) การรับเงินคืนจาก Lao Holding State Enterprise (LHSE) ที่
เอ็กโกได้ชำระเงินลงทุนครั้งแรกใน เอ็นทีพีซี แทน จำนวน 4 ล้านบาท

สำหรับเงินลงทุนในบริษัทย่อยและส่วนได้เสียในกิจการร่วมค้า
ซึ่งบันทึกโดยใช้ราคาทุนเดิมเป็นราคาเริ่มต้น ตามงบการเงินเฉพาะบริษัท มีมูลค่าตามบัญชี ณ 31
ธันวาคม 2553 เท่ากับ 34,815 ล้านบาท เพิ่มขึ้น 2,596 ล้านบาท สาเหตุหลักจาก เอ็กโก
มีการลงทุนเพิ่มใน เอ็นทีพีซี และ เอ็นอีดี

4) ที่ดิน อาคารและอุปกรณ์ (สุทธิ) จำนวน 13,407 ล้านบาท คิดเป็นสัดส่วนร้อยละ 20
ของสินทรัพย์รวม ลดลงสุทธิทั้งสิ้น 1,661 ล้านบาท หรือร้อยละ 11 สินทรัพย์ที่ลดลงส่วนใหญ่มาจาก
การตัดค่าเสื่อมราคาของสินทรัพย์ เอ็กโก และบริษัทย่อยอื่นๆ จำนวน 2,210 ล้านบาท
และการโอนวัสดุสำรองหลักที่ถูกเปลี่ยนแทนออกไปยังวัสดุสำรองคลังของ บฟข.
และโรงไฟฟ้าระยอง จำนวน 263 ล้านบาท
ในขณะที่มีการบันทึกวัสดุสำรองหลักเป็นสินทรัพย์เนื่องจากการซ่อมบำรุงรักษาของ บฟข.
และโรงไฟฟ้าระยอง จำนวน 718 ล้านบาท และซื้อสุทธิของที่ดิน อาคารและอุปกรณ์ 94 ล้านบาท

5) สินทรัพย์อื่นๆ จำนวน 10,129 ล้านบาท คิดเป็นสัดส่วนร้อยละ 15 ของสินทรัพย์รวม ลดลง
324 ล้านบาท หรือร้อยละ 3 สาเหตุหลักจากลูกหนี้การค้ากิจการที่เกี่ยวข้องกันลดลง 756 ล้านบาท
และสำรองคลังลดลง 802 ล้านบาท ในขณะที่เงินปันผลค้างรับจากกิจการร่วมค้าเพิ่มขึ้น 1,001
ล้านบาท

4.2 การวิเคราะห์หนี้สิน

ณ วันที่ 31 ธันวาคม 2553 กลุ่มเอ็กโกมีหนี้สินรวม จำนวน 10,838 ล้านบาท ลดลงจากสิ้นปี
2552 จำนวน 989 ล้านบาท หรือร้อยละ 8 ดังรายละเอียดต่อไปนี้

[]1) เงินกู้ยืมระยะยาวและหุ้นกู้ จำนวน 9,561 ล้านบาท หรือร้อยละ 88 ของหนี้สินรวม ลดลง
1,155 ล้านบาท หรือร้อยละ 11 สาเหตุหลักเกิดจากการชำระหุ้นกู้ของ บฟข.
และการชำระหนี้เงินกู้ของ เอ็กโก โคเจน และร้อยเอ็ด กรีน
โดยมีรายละเอียดเป็นเงินตราสกุลต่างๆ ดังนี้

-   เงินกู้สกุลดอลลาร์สหรัฐ จำนวน 13 ล้านดอลลาร์สหรัฐ

- เงินกู้สกุลเยน จำนวน 566 ล้านเยน

- เงินกู้สกุลบาท จำนวน 8,460 ล้านบาท

- หุ้นกู้สกุลบาท จำนวน 497 ล้านบาท

กำหนดชำระคืนเงินกู้ระยะยาวและหุ้นกู้ ณ วันที่ 31 ธันวาคม 2553 หน่วย : ล้านบาท

  --------------- ------------- ------------- ------------- -------------
  กำหนดชำระคืน     เอ็กโก         บฟข.          เอ็กโก โคเจน   ร้อยเอ็ด กรีน

  ภายใน 1 ปี       -             497           186           37

  1-5 ปี           4,000         -             666           155

  เกินกว่า 5 ปี      4,000         -             -             20

  รวม             8,000         497           852           212
  --------------- ------------- ------------- ------------- -------------

ทั้งนี้เงินกู้ยืมระยะยาวและหุ้นกู้ของบริษัทย่อยค้ำประกันโดยการจำนองที่ดิน อาคาร โรงไฟฟ้า
และเครื่องจักรของบริษัทย่อยนั้นๆ
นอกจากนี้บริษัทย่อยได้กันเงินสำรองเพื่อการชำระคืนเงินต้นและจ่ายดอกเบี้ยที่จะครบกำหนดชำระคืนภายใน
1 ปี ณ วันที่ 31 ธันวาคม 2553 มีจำนวนรวม 224 ล้านบาท

2) หนี้สินอื่นๆ จำนวน 1,277 ล้านบาท หรือร้อยละ 12 ของหนี้สินรวม เพิ่มขึ้น 167 ล้านบาท
หรือร้อยละ 15 สาเหตุหลักเนื่องจากภาษีเงินได้ค้างจ่ายของ บฟข. และเอ็กโก
และเจ้าหนี้การค้ากิจการที่เกี่ยวข้องกันของ บฟข. และโรงไฟฟ้าระยอง เพิ่มขึ้น

4.3 การวิเคราะห์ส่วนของผู้ถือหุ้น

ณ วันที่ 31 ธันวาคม 2553 ส่วนของผู้ถือหุ้น มีจำนวน 54,817 ล้านบาท เพิ่มขึ้นจากสิ้นปี 2552
จำนวน 3,724 ล้านบาท คิดเป็นร้อยละ 7
เนื่องจากกลุ่มเอ็กโกมีกำไรสุทธิจากผลการดำเนินงานตามงบการเงินรวม จำนวน 6,792 ล้านบาท
ในขณะที่มีการจัดสรรกำไรสะสมเป็นเงินปันผลจำนวน 2,764 ล้านบาท
การปรับมูลค่าราคาตลาดของหลักทรัพย์ในความต้องการของตลาดที่มีไว้เผื่อขายและขาดทุนจากการแปลงค่าของกิจการร่วมค้าในต่างประเทศ
รวมจำนวน 294 ล้านบาท

[] จากการวิเคราะห์โครงสร้างของเงินทุน ณ วันที่ 31 ธันวาคม 2553 สรุปได้ดังนี้

หนี้สิน จำนวน 10,838 ล้านบาท คิดเป็นร้อยละ 16.51

ส่วนของผู้ถือหุ้น จำนวน 54,817 ล้านบาท คิดเป็นร้อยละ 83.49

สามารถคำนวณหา อัตราส่วนทางการเงินที่สำคัญ ได้ดังนี้

-   อัตราส่วนหนี้สินต่อส่วนของผู้ถือหุ้น เท่ากับ 0.20 เท่า ต่ำกว่าสิ้นปี 2552 ซึ่งเท่ากับ 0.23
    เท่า

-   มูลค่าตามบัญชีของสินทรัพย์สุทธิต่อหุ้น เท่ากับ 103.16 บาท เพิ่มขึ้นจากสิ้นปี 2552
    ซึ่งอยู่ที่ระดับ 96.06 บาท

รายงานและวิเคราะห์กระแสเงินสด

งบกระแสเงินสดแสดงกระแสเงินสดที่เปลี่ยนแปลงจากกิจกรรมดำเนินงาน กิจกรรมลงทุน
และกิจกรรมจัดหาเงิน ณ สิ้นงวดบัญชี และแสดงเงินสดและรายการเทียบเท่าคงเหลือสิ้นงวด ณ
วันที่ 31 ธันวาคม 2553 เงินสดและรายการเทียบเท่าคงเหลือ มีจำนวน 7,748 ล้านบาท
เพิ่มขึ้นจากสิ้นปี 2552 ทั้งสิ้น 1,894 ล้านบาท
ซึ่งมีรายละเอียดของแหล่งที่มาและแหล่งที่ใช้ไปของเงินดังต่อไปนี้

- เงินสดสุทธิที่ได้มาจากกิจกรรมดำเนินงาน จำนวน 4,021 ล้านบาท
มาจากเงินสดที่ได้มาจากการดำเนินงาน 4,187 ล้านบาท และเงินสดใช้ไปสำหรับเงินทุนหมุนเวียน
166 ล้านบาท

- เงินสดสุทธิที่ได้มาจากกิจกรรมลงทุน จำนวน 2,471 ล้านบาท
ส่วนใหญ่มาจากเงินปันผลจากกิจการร่วมค้า และอีสท์ วอเตอร์ เป็นจำนวน 4,537 ล้านบาท และ
118 ล้านบาท ตามลำดับ และเงินไถ่ถอนเงินฝากสถาบันการเงินที่ใช้เป็นหลักประกันของเอ็กโก
จำนวน 450 ล้านบาท ในขณะที่มีการลงทุนในบริษัทย่อยและกิจการร่วมค้า จำนวน 2,651 ล้านบาท

- เงินสดสุทธิที่ใช้ไปสำหรับกิจกรรมจัดหาเงิน จำนวน 4,557 ล้านบาท
เกิดจากการจ่ายเงินปันผลให้แก่ผู้ถือหุ้น 2,856 ล้านบาท ชำระคืนหุ้นกู้ บฟข. จำนวน 914
ล้านบาท ชำระคืนเงินกู้ เอ็กโก โคเจน และ ร้อยเอ็ด กรีน รวมทั้งสิ้น 208 ล้านบาท
และการจ่ายดอกเบี้ยเงินกู้และหุ้นกู้จำนวน 577 ล้านบาท

ณ วันที่ 31 ธันวาคม 2553 บผฟ. มีอัตราส่วนสภาพคล่อง (Liquidity Ratio) ที่สำคัญ ดังนี้

- อัตราส่วนสภาพคล่อง (Current Ratio) อยู่ที่ 10.26 เท่า เทียบกับปี 2552 ซึ่งเท่ากับ
8.30 เท่า

- อัตราส่วนสภาพคล่องหมุนเร็ว (Quick Ratio) อยู่ที่ 5.59 เท่า เทียบกับปี 2552 ซึ่งเท่ากับ
4.35 เท่า

12.3 ค่าตอบแทนของผู้สอบบัญชี

12.3.1 ค่าตอบแทนจากการสอบบัญชี (Audit fee)

เอ็กโกและบริษัทย่อยจ่ายค่าตอบแทนการสอบบัญชี
ให้แก่สำนักงานสอบบัญชีที่ผู้สอบบัญชีสังกัดในรอบปีบัญชีที่ผ่านมามีจำนวนเงินรวม 3,688,600 บาท
ประกอบด้วย ค่าสอบบัญชีของบริษัท จำนวน 1,922,400 บาท
และค่าสอบบัญชีของบริษัทย่อยที่แต่ละบริษัทย่อยรับภาระเอง 1,766,200 บาท ทั้งนี้
บริษัทและบริษัทย่อยมิได้จ่ายค่าตอบแทนการสอบบัญชีให้แก่ ผู้สอบบัญชี
บุคคลหรือกิจการที่เกี่ยวข้องกับผู้สอบบัญชีและสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมา

12.3.2 ค่าบริการอื่น (Non-Audit fee)

บริษัทและบริษัทย่อยจ่ายค่าตอบแทนของงานบริการอื่น ให้แก่

1. สำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมามีค่าบริการตรวจสอบเพื่อวัตถุประสงค์เฉพาะที่บริษัทและบริษัทย่อยจ่ายให้แก่
สำนักงานสอบบัญชีที่ผู้สอบบัญชีสังกัด จำนวนเงิน 630,833 บาท
และค่าบริการปรึกษาด้านมาตรฐานบัญชีระหว่างประเทศที่บริษัทและบริษัทย่อยจะต้องจ่ายในอนาคตให้แก่สำนักงานสอบบัญชีที่ผู้สอบบัญชีสังกัดอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
1,850,000 บาท

2. กิจการที่เกี่ยวข้องกับสำนักงานสอบบัญชีที่ผู้สอบบัญชีสังกัด
ในรอบปีบัญชีที่ผ่านมามีค่าบริการตรวจสอบเพื่อวัตถุประสงค์เฉพาะและค่าที่ปรึกษาด้านโครงสร้างการลงทุนในต่างประเทศที่บริษัทจ่ายให้แก่
กิจการที่เกี่ยวข้องกับสำนักงานสอบบัญชีที่ผู้สอบบัญชีสังกัด จำนวนเงิน 24,315,181 บาท
และค่าที่ปรึกษาด้านโครงสร้างการลงทุนในต่างประเทศที่บริษัทต้องจ่ายในอนาคตให้แก่กิจการที่เกี่ยวข้องกับสำนักงานสอบบัญชีที่ผู้สอบบัญชีสังกัดอันเกิดจากการตกลงที่ยังให้บริการไม่แล้วเสร็จในรอบปีบัญชีที่ผ่านมามีจำนวนเงินรวม
935,729 บาท

ทั้งนี้
การจ้างสำนักงานสอบบัญชีและกิจการที่เกี่ยวข้องกับสำนักงานสอบบัญชีที่ผู้สอบบัญชีสังกัดให้บริการอื่นนอกเหนือจากงานสอบบัญชี
ฝ่ายบริหารได้รายงานต่อคณะกรรมการตรวจสอบว่า ไม่ก่อให้เกิดการขัดกันในด้านผลประโยชน์
(Conflict of Interest) และไม่มีการตรวจสอบงานของตัวเอง
ซึ่งจะไม่ทำให้ผู้สอบบัญชีขาดความเป็นอิสระ และขาดความเป็นกลางในการปฏิบัติงานสอบบัญชี

[1] บริษัทย่อย ได้แก่ บฟข. เอ็กโก โคเจน ร้อยเอ็ด กรีน เอสโก และ เอ็กคอมธารา

ส่วนได้เสียในกิจการร่วมค้า ได้แก่ บีแอลซีพี จีพีจี จีซีซี เอ็นเคซีซี เอสซีซี จีวายจี โคแนล
เอ็นทีพีซี เคซอน และ เอ็นอีดี

[2] ที่มา: กฟผ.